CELEX: 32012R0461
Language: lv
Date: 2012-05-31 00:00:00
Title: Komisijas Regula (ES) Nr. 461/2012 ( 2012. gada 31. maijs ), ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu  Dokuments attiecas uz EEZ

1.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 142/26
            
         KOMISIJAS REGULA (ES) Nr. 461/2012
   (2012. gada 31. maijs),
   ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006, Regulu (EK) Nr. 657/2007 un Regulu (EK) Nr. 1178/2008 attiecībā uz pielāgojumiem, ko veic saistībā ar rūpniecības jauno pasūtījumu mainīgo lielumu svītrošanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1998. gada 19. maija Regulu (EK) Nr. 1165/98 par īstermiņa statistiku (1) un jo īpaši tās 17. panta b) līdz g) punktu,
   tā kā:
   
               (1)
            
            
               Ar Regulu (EK) Nr. 1165/98 ir izveidota vienota sistēma, kas paredzēta, lai sagatavotu Kopienas īstermiņa statistiku par ekonomikas attīstības ciklu, un noteikti mainīgie lielumi, kas vajadzīgi īstermiņa piedāvājuma un pieprasījuma veidošanās, ražošanas faktoru un cenu analīzei.
            
         
               (2)
            
            
               Komisijas 2006. gada 28. septembra Regulā (EK) Nr. 1503/2006, ar ko īsteno un groza Padomes Regulu (EK) Nr. 1165/98 par īstermiņa statistiku attiecībā uz mainīgo lielumu definīcijām, mainīgo lielumu sarakstu un datu apkopošanas biežumu (2), ir sniegtas mērķu definīcijas un mainīgo lielumu raksturojums.
            
         
               (3)
            
            
               Komisijas 2007. gada 14. jūnija Regulā (EK) Nr. 657/2007, ar ko īsteno Padomes Regulu (EK) Nr. 1165/98 par īstermiņa statistiku attiecībā uz Eiropas izlases shēmu izveidi (3), precizēja noteikumus par datu nosūtīšanu, ko veic dalībvalstis, kuras piedalās īstermiņa statistikas Eiropas izlases shēmās.
            
         
               (4)
            
            
               Pēc tam, kad tika pieņemta Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (4), un Eiropas Parlamenta un Padomes 2008. gada 23. aprīļa Regula (EK) Nr. 451/2008, ar ko izveido preču statistisko klasifikāciju pēc saimniecības nozarēm (CPA) un atceļ Padomes Regulu (EEK) Nr. 3696/93 (5), ar Komisijas 2008. gada 28. novembra Regulu (EK) Nr. 1178/2008, ar ko groza Padomes Regulu (EK) Nr. 1165/98 par īstermiņa statistiku un Komisijas Regulu (EK) Nr. 1503/2006 un (EK) Nr. 657/2007 attiecībā uz pielāgojumiem, ko veic pēc statistikas klasifikācijas NACE un CPA pārskatīšanas (6), atjaunināja Eiropas izlases shēmu noteikumus un nosacījumus.
            
         
               (5)
            
            
               Bija paredzēts, ka ar Regulu (EK) Nr. 1165/98 ieviestie rūpniecības jauno pasūtījumu mainīgie lielumi būs turpmākās ražošanas galvenie rādītāji. Tomēr tika konstatēts, ka šo mainīgo lielumu nozīme prognozēšanā ir neliela, tāpēc šie mainīgie lielumi nekļuva par stabiliem vadošiem rādītājiem visās dalībvalstīs un Eiropas Statistikas sistēmas komiteja nolēma apturēt datu vākšanu par rūpniecības jauno pasūtījumu mainīgajiem lielumiem, jo ierobežoto resursu dēļ statistikas izstrādē un sagatavošanā jānosaka prioritātes un ir izvirzīts mērķis samazināt Eiropas Statistikas sistēmas slogu.
            
         
               (6)
            
            
               Lai svītrotu rūpniecības jauno pasūtījumu mainīgos lielumus, jāsvītro visas atsauces uz šiem mainīgajiem lielumiem saistībā ar mainīgo lielumu sarakstu, pārskata periodu, detalizācijas pakāpi, datu nosūtīšanas termiņu, pārejas posmu un šiem mainīgajiem lielumiem piemērotajām definīcijām, kā arī saistībā ar Eiropas izlases shēmas noteikumiem par jaunajiem pasūtījumiem ārējā tirgū.
            
         
               (7)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1165/98 A pielikumu groza saskaņā ar šīs regulas I pielikumu.
   2. pants
   Regulas (EK) Nr. 1503/2006 I pielikumu groza saskaņā ar šīs regulas II pielikumu.
   3. pants
   Regulas (EK) Nr. 657/2007 1. un 2. pantu aizstāj ar šādiem:
   
      “1. pants
      Eiropas izlases shēmas var piemērot, vācot statistisko informāciju eurozonas un ārpus eurozonas dalījumā par šādiem diviem mainīgajiem lielumiem, kuri norādīti Regulas (EK) Nr. 1165/98 A pielikumā:
      
                  Mainīgais lielums
               
               
                  Nosaukums
               
            
                  312
               
               
                  Ārējam tirgum paredzētas produkcijas izlaides cenas
               
            
                  340
               
               
                  Importa cenas
               
            2. pants
      Dalībvalstis, kuras piedalās 1. pantā minētajās Eiropas izlases shēmās, nosūta datus Komisijai (Eurostat) vismaz par pielikumā minētajām NACE darbībām (par mainīgo lielumu Nr. 312) un produkcijas klasifikāciju atbilstoši darbības veidam (CPA) (par mainīgo lielumu Nr. 340).”
   
   4. pants
   Regulas (EK) Nr. 1178/2008 III pielikumu groza saskaņā ar šīs regulas III pielikumu.
   5. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 31. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 162, 5.6.1998., 1. lpp.
   
      (2)  OV L 281, 12.10.2006., 15. lpp.
   
      (3)  OV L 155, 15.6.2007., 7. lpp.
   
      (4)  OV L 319, 29.11.2008., 16. lpp.
   
      (5)  OV L 393, 30.12.2006., 1. lpp.
   
      (6)  OV L 145, 4.6.2008., 65. lpp.
   
      I PIELIKUMS
      Regulas (EK) Nr. 1165/98 A pielikumu groza šādi:
      
                  1)
               
               
                  pielikuma c) punktu (Mainīgo lielumu saraksts) groza šādi:
                  
                              a)
                           
                           
                              svītro šādus mainīgos lielumus 1. punktā: “130 Saņemtie jaunie pasūtījumi”, “131 Jaunie pasūtījumi vietējā tirgū” un “132 Jaunie pasūtījumi ārējā tirgū”;
                           
                        
                              b)
                           
                           
                              svītro 3. un 8. punktu;
                           
                        
            
                  2)
               
               
                  svītro mainīgos lielumus Nr. 130, 131 un 132 un to attiecīgos pārskata periodus e) punktā (Pārskata periods);
               
            
                  3)
               
               
                  pielikuma f) punktu (Detalizācijas pakāpe) groza šādi:
                  
                              a)
                           
                           
                              pielikuma 4. punktu aizstāj ar šādu:
                              
                                          “4.
                                       
                                       
                                          Turklāt visi mainīgie lielumi, izņemot apgrozījuma mainīgos lielumus (Nr. 120, 121 un 122), ir jānosūta par visu rūpniecības nozari, kas definēta kā NACE 2. red. B līdz E sadaļa, un ražošanas pamatgrupējumiem (RPG), kas definēti Komisijas Regulā (EK) Nr. 586/2001 (1).
                                       
                                    
                        
                              b)
                           
                           
                              svītro 6. punktu;
                           
                        
                              c)
                           
                           
                              pielikuma 9. punktu aizstāj ar šādu:
                              
                                          “9.
                                       
                                       
                                          Mainīgie lielumi par ārējo tirgu (Nr. 122. un 312) jānosūta atbilstoši iedalījumam eurozonā un ārpus eurozonas. Šo sadalījumu piemēro visai rūpniecības nozarei, kas definēta kā NACE 2. red. B līdz E sadaļa, RPG, NACE 2. red. sadaļa (viens burts) un nodaļas divu ciparu līmenis. Mainīgajam lielumam Nr. 122 nav nepieciešama informācija par NACE 2. red. D un E sadaļu. Turklāt importa cenu mainīgais lielums (Nr. 340) jānosūta saskaņā ar sadalījumu eurozonā un ārpus eurozonas. Šo sadalījumu piemēro visai rūpniecības nozarei, kas noteikta kā CPA B līdz E sadaļa, RPG, CPA sadaļas (1 burts) un nodaļas 2 ciparu līmenis. Lai veiktu eurozonas un ārpus eurozonas sadalījumu, Komisija var paredzēt Eiropas izlases shēmas piemērošanas noteikumus, kā paredzēts 4. panta 2. punkta pirmās daļas d) apakšpunktā. Šos pasākumus, kas ir paredzēti, lai grozītu nebūtiskus šīs regulas elementus, to papildinot, pieņem saskaņā ar 18. panta 3. punktā minēto regulatīvo kontroles procedūru. Eiropas izlases shēma var ierobežot importa cenu mainīgā lieluma darbības jomu, attiecinot to uz ražojumu importu no tādām valstīm, kuras ir ārpus eurozonas. Dalībvalstīm, kuras nav ieviesušas euro, mainīgo lielumu Nr. 122, 312 un 340 sadalījums eurozonā un ārpus tās nav jānosūta.”;
                                       
                                    
                        
            
                  4)
               
               
                  svītro mainīgos lielumus Nr. 130, 131 un 132 un to attiecīgos termiņus “1 mēnesis un 20 kalendāra dienas” g) punkta (Datu nosūtīšanas termiņi) 1. punktā;
               
            
                  5)
               
               
                  pielikuma j) punkta (Pārejas posms) 3. punktu aizstāj ar šādu:
                  
                              “3.
                           
                           
                              Mainīgajam lielumam Nr. 340 un mainīgo lielumu Nr. 122, 312 un 340 sadalījumam eurozonā un ārpus tās saskaņā ar 18. panta 2. punktā noteikto procedūru var paredzēt pārejas posmu, kas beidzas 2007. gada 11. augustā.”
                           
                        
            
         (1)  OV L 86, 27.3.2001., 11. lpp.;”
   
   
      II PIELIKUMS
      Regulas (EK) Nr. 1503/2006 I pielikumu groza šādi:
      Mainīgie lielumi: svītro “130 Saņemtie jaunie pasūtījumi”, “131 Jaunie pasūtījumi vietējā tirgū” un “132 Jaunie pasūtījumi ārējā tirgū”.
   
   
      III PIELIKUMS
      Regulas (EK) Nr. 1178/2008 III pielikumu groza šādi:
      Svītro ierakstu “132 JAUNIE PASŪTĪJUMI ĀRĒJĀ TIRGŪ”.